CELEX: 52009SC1062
Language: da
Date: 2009-07-27 00:00:00
Title: Henstilling fra Kommissionen til Rådet om tilladelse til ændring af forhandlingsdirektiverne vedrørende en handels- og samarbejdsaftale med Republikken Irak

DA
DA    DA
 ---pagebreak---                  KOMMISSIONEN FOR DE EUROPÆISKE FÆLLESSKABER
                                                 Bruxelles, den 27.7.2009
                                                 SEK(2009) 1062 endelig
                HENSTILLING FRA KOMMISSIONEN TIL RÅDET
   om tilladelse til ændring af forhandlingsdirektiverne vedrørende en handels- og
                       samarbejdsaftale med Republikken Irak
DA                                         1                                       DA
 ---pagebreak---    1.        BEGRUNDELSE
   Den 23. marts 2006 bemyndigede Rådet Kommissionen til at føre forhandlinger om en
   handels- og samarbejdsaftale med Irak og udstedte de relevante forhandlingsdirektiver
   (dok. 6511/06 COMEM 23 WTO 38 RESTREINT UE).
   Under den 7. forhandlingsrunde mellem EU og Irak den 25.-26. februar 2009 i Baghdad
   enedes Irak og Kommissionen om at højne aftaleudkastets status navnlig med bestemmelse
   om oprettelse af et samarbejdsråd, som skal mødes jævnligt på ministerplan, og ved ændring
   af aftalens betegnelse fra handels- og samarbejdsaftale til partnerskabs- og samarbejdsaftale.
   Rådet tilsluttede sig dette initiativ (MOG-arbejdsgruppen) både før og efter den 7.
   forhandlingsrunde. Kommissionen henstiller derfor, at disse ændringer indarbejdes i
   forhandlingsdirektiverne, og opfordrer Rådet til at tillade de foreslåede ændringer.
DA                                                2                                               DA
 ---pagebreak---    2.       HENSTILLING
   Kommissionen henstiller på basis af det ovenfor anførte, at Rådet tillader følgende ændringer
   af forhandlingsdirektiverne:
   (1)     Ændring af aftalens betegnelse:
            • Aftalens betegnelse ændres fra "handels- og samarbejdsaftale" til "partnerskabs-
               og samarbejdsaftale" overalt, hvor det forekommer i forhandlingsdirektiverne.
   (2)     Oprettelse af et samarbejdsråd
            • Der indsættes et nyt punkt i afdeling D (institutionelle, almindelige og afsluttende
               bestemmelser) i afsnit III:
   "Der oprettes et samarbejdsråd, som skal føre tilsyn med gennemførelsen af denne aftale.
   Samarbejdsrådet træder sammen på ministerplan. Det undersøger alle større spørgsmål, som
   opstår inden for rammerne af aftalen."
            • Det nuværende punkt D.1 ændres som en konsekvens af oprettelsen af
               samarbejdsrådet:
   Stk. 1 – ny tekst
   "Der nedsættes et samarbejdsudvalg, som skal bistå samarbejdsrådet i dets opgaver."
   Stk. 2 – uændret.
DA                                                3                                                DA